Majami

Majami ( [maɪˈæmi], harvoin [maɪˈæmə], ispanine virkand: [miˈami]) om AÜV:oiden lidn da port Atlantižen valdmeren randal. Se sijadase Florid-štatan da pol'saren suvipäivnouzmas, om Majami-Deid-ümbrikon (6296 km²) administrativižeks keskuseks, kudambha 33 tošt lidnad mülüdas.
Istorii.
Eländpunktan aluz om pandud vl 1825. Raudteühtenzoituz radaškanzi vn 1896 sulakus, i Majami sai lidnan statusad sen-žo voden heinkus. Om nimitadud "majaimi"-indejalaižiden mödhe (kätas «sur' vezi») da lähižen reskveden järven mödhe (nüg. Okičobi).
Majami om kaikiš suremb rahvahidenkeskeižiden bankoiden keskuz Amerikas. Äjad AÜV:oiden i mail'man kompanijad ohjatas Latinižen Amerikan torgusil Majamišpäi. AÜV:oiden televizijan ispanijankel'žen kontentan znamasine pala fil'mdase neciš lidnas. Toižed sarakod oma turizm i kivisuguiden ümbriradmine. suvibaz sijadase lidnas.
Geografii.
Lidn sijadase valdmeren randištol, 12,8 metrhasai korktusil, 1,8 m ü.m.t. keskmäižel korktusel. Ühthine pind om 145,23 km², sidä kesken kuivma 93,23 km², vezi otab 52 nellikkilometrad.
Klimat om tropine mussonine neps päivoikaz. Ul'traruskedsinižen sädegoičendan indeks oleleb 8,6..10,8 keväz'kus-sügüz'kus. Voden keskmäine lämuz om +25,2 C°, semendkun-redukun +26,7..+29 C°, tal'vkun-uhokun +20,3..+21,8 C°. Ekstremumad oma −3 C° (uhoku) i +38 C° (heinku). Voib panda halad tal'vkus-keväz'kus. Il'man lämuz voib ületada +30 C° miččel taht kul. Paneb sadegid 1712 mm vodes, enamba kezakus-redukus (187..267 mm kus), vähemba tal'vkus-keväz'kus (46..62 mm kus). Kun keskmäine relätivine nepsuz vajehtase 67..78 % röunoiš voden aigan.
Tobmuz.
Lidnan tobmuden pämez' om mer (). Vozil 2009−2017 Tomas Regalado radoi lidnan pämehen.
Eläjad.
Lidnan ristitišt ületi 100 tuh. eläjid läz 1930. vot (110 637 rist. sil vodel). Vl 2010 AÜV:oiden rahvahanlugemižen mödhe lidnan eläjiden lugu oli 399 457 ristitud, vl 2020 — 442 241 ristitud, se ristitišt oli kaikiš suremb. Majami om kahtenz' surtte lidn Floridas (Džeksonvillan jäl'ghe) da AÜV:oiden ühesanden surtte lidnaglomeracijan keskuz — läz 6,1 millionad ristituid elihe 15 890 km² pindal vl 2020 (oli 5,4 mln eläjid vl 2016).
Toižen mail'man sodan jäl'ghe sodamehed sirdiba tänna, sid' immigrantad Kubaspäi i heiden jäl'ghe Haitišpäi sirdiba elämhä lidnas da sen ümbrištos erazvuiččil vozil. Vspäi 1980 ispanijalaižed i latinamerikalaižed ottas enamba pol't arni lidnan ristitištos, ispanijan kel' om kodikeleks eläjiden 70 % täht (vl 2010 i vl 2020).
Augotižlibundan mödhe (arni lidnan eläjad vl 2020): latinamerikalaižed i ispanijalaižed — 70,2 %, evropalaižed — 14,0 % (ispanijalaižita), afroamerikalaižed — 11,9 %, azijalaižed — 1,3 %, indejalaižed — 0,1 %, segoitadud augotižlibundanke — 2,0 %, toiženke augotižlibundanke — 0,6 %.
Lidn om opendusen järedaks keskuseks (80 tuhad radsijid).
Transport.
Avtobusad, velosipedad, ezilidnjonused, metro da monorel's oma kundaližtransportaks lidnas. Vspäi 1984 metro radab lidnas (, vspäi 2017 om kaks' jonod 23 stancijanke, 39 km raudteid). Vspäi 1986 maksutoi monorel's om lidnas (, vspäi 2017 om koume jonod 21 stancijanke, 7 km raudteid). Kaik 175 tuhad radnikoid om meriportas (2011).
Rahvahidenkeskeine civiline "Majami"-lendimport ("MIA / KMIA", 50,6 mln passažiroid i 2,7 mln tonnoid jüguid vl 2022) sijadase koumetoštkümnes kilometras lodeheze lidnan keskuzpalaspäi. Tehtas reisid AÜV:oidme i Kariban meren basseinan maihe, mugažo Suviamerikan da Evropan järedoihe lidnoihe. Toižed lähižed lendimportad oma soda- da civiline Majami-Opa-Lok radonoigendai ("OPF / KOPF") 18 km pohjoižhe i civiline Majamin radonoigendai ("TMB / KTMB") 21 km suvipäivlaskmha lidnan keskusespäi.